θεοι. [ε]πι φιλωνος αρχοντος μουνιχιωνος αγοραι κυριαι [α]γαθει τυχει ευκτημων ευμαριδου στειριευς ειπεν [ε]πειδη ερμαιος ερμογενου παιονιδης ταμιας γενομενος πλειω ετη εις τε τους θεους ευσεβως διατελε[ι] και κοινει τοις οργεωσιν και ιδιαι εκαστωι ευχρηστον αυτον παρασκευαζων και φιλοτιμουμενος τας τε θυσιας τοις θεοις θυεσθαι τας καθηκουσας και εις ταυτα προεισευπορων πλεονακις εκ των ιδιων και τισιν των απογεγονοτων ουχ υπαρχοντος αργυριου τωι κοινωι προιεμενος εις την ταφην του ευσχημονειν αυτους και τετελευτηκοτας και εις τας επισκευας δε προαναλισκων και του ερανου του αργυρηρου αρχηγος γενομενος συναχθηναι και τα αριστα συνβουλευων και λεγων διατελει και εμ πασιν ευνουν εαυτον παρασκευαζων αγαθει τυχει δεδοχθαι τοις οργεωσιν επαινεσαι ερμαιον ερμογενου παιονιδην και στεφανωσαι αρετης ενεκεν και ευσε[ν]βειας της προς τους θεους και κοινει προς τους οργεωνας οπως αν εφαμιλλον ει και τοις λοιποις τοις βουλομενοις φιλοτιμεισθαι ειδοτας οτι χαριτας αξιας κομιουνται ων αν ευεργετησωσιν το κοινον των οργεωνων. αναθειναι δε αυτου και εικονα εμ πινακι εν τωι ναωι και στεφανουν καθ εκαστην θυσιαν αυτον. α[να]γραψαι δε τοδε το ψηφισμα εν στηλει λιθινει [τους] επιμελητας και στησαι εν τωι μητρωιωι το δε αναλωμα το τε εις τον πινακα γενομενον και εις την στηλην μερισαι εκ του κοινου. επι επιμελητων νεωνος χολαργεως σιμωνος ποριου εργασιωνος.
Att. — non-stoich. — c. 178/7